চমকের রং গোলাপি! দিঘায় এ বার সেই নতুন গোলাপি চমক! সমুদ্র সৈকতে ঘুরতে এলে হাতের কাছেই মিলবে পিংক ক্যাব। দিঘা-তাজপুর-মন্দারমণি বেড়ানোর জন্য এই গোলাপি ট্যাক্সিগুলি আগে থেকেই অ্যাপের মাধ্যমে বুক করতে পারবেন পর্যটকরা।

দিঘায় গোলাপি ট্যাক্সি। নিজস্ব চিত্র
এই পিংক ক্যাবগুলি চালাচ্ছেন মহিলারাই। পূর্ব মেদিনীপুর জেলা প্রশাসনের উদ্যোগে কুড়ি জন মহিলাকে গাড়ি চালানোর প্রশিক্ষণ দেওয়া হয়েছে ৬ মাস ধরে। বুধবার প্রশাসনিক সভায় মুখ্যমন্ত্রী মমতা বন্দ্যোপাধ্যায় চার জন মহিলা চালকের হাতে গাড়ির চাবি তুলে দেন।

চাবি তুলে দিচ্ছেন মুখ্যমন্ত্রী। নিজস্ব চিত্র
দিঘায় এসে পর্যটকদের কাছাকাছি বেশ কিছু জায়গা ঘুরে দেখার জন্য গাড়ি ভাড়া করতে হয়। অনেক সময়ে গাড়ি পাওয়া যায় না, কিংবা ভাড়া নিয়ে কখনও কখনও সমস্যা হয়। জেলা প্রশাসনের এই উদ্যোগের ফলে পর্যটকেরা সুলভ মূল্যে গাড়ি ভাড়া করতে পারবেন। গাড়ি পাওয়াও সুবিধেজনক হবে।

এই বিষয়ে অন্যান্য খবর

দিঘায় ‘ব্ল্যাক ফোর্স’, সি-বিচে ভুল করলেই পড়তে পারেন বিপাকে


একই সঙ্গে গাড়িগুলি মহিলা চালিত হওয়ায় এর ফলে নারী-স্বনির্ভরতা বাড়বে। এই পিংক ক্যাবগুলি অ্যাপের মাধ্যমে বুক করে দিঘা থেকে তাজপুর বা মন্দারমণি যাওয়াও অনেক সহজ হবে।